arnastofnun/IGC-2024 huggingface dataset:
S-61/2008

Mál þetta, sem dómtekið var 1. október sl., höfðaði lögreglustjórinn á Vestfjörðum með ákæru 27. júní 2008 á hendur ákærða, A-kk-þgf R-kk-þgf K-kk-þgf, kt. ..... til heimilis að Ásbyrgi, Norðurþingi;

„fyrir brot á siglingalögum og lögum um eftirlit með skipum, með því að hafa mánudaginn 17. desember 2007, sem skipstjóri á fiskiskipinu Gullbjörg ÍS-666, sknr. 2452, sem er 8,93 rúmlestir, lagt bátnum úr höfn óhaffærum vegna þess að haffærisskírteini hans var útrunnið, en lögregla hafði afskipti af honum við komu hans til hafnar í Súðavík.

Telst þetta varða við 6. gr. siglingalaga nr. 34/1985 og 1. mgr. 9. gr., sbr. 1. tl. 17. gr. og 29. gr. laga um eftirlit með skipum nr. 47/2003.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 4. september 2008 og var það birt fyrir ákærða 23. sama mánaðar. Við fyrirtöku málsins 1. október sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála.

Samkvæmt áðurgreindri lagagrein þykir mega jafna útivist ákærða til játningar hans, enda samrýmist sú niðurstaða gögnum málsins. Brot ákærða telst því sannað og varðar það við tilgreind lagaákvæði í ákæru.

II.

Sakaferill ákærða hefur ekki áhrif á ákvörðun refsingar hans. Að atvikum máls virtum þykir refsing ákærða hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dóms þessa að telja.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf R-kk-nf K-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-65/2008

Mál þetta, sem dómtekið var 18. ágúst sl., höfðaði lögreglustjórinn á Vestfjörðum með ákæru 6. ágúst 2008 á hendur ákærða, G-kk-þgf P-kk-þgf I-kk-þgf, kt. ..., til heimilis að Múlalandi 12, Ísafirði;

„fyrir húsbrot og eignaspjöll, með því að hafa laugardaginn 19. apríl 2008, ruðst heimildarlaust inn í golfskála Golfklúbbs Ísafjarðar í Tunguskógi og valdið á honum eignaspjöllum með því að brjóta rúðu í honum til að komast inn.

Telst þetta varða við 231. gr. og 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

I.

Ákærði kom fyrir dóm 18. ágúst sl. og viðurkenndi brot sín eins og þeim er lýst í ákæru. Játning ákærða samrýmist gögnum málsins. Brot hans teljast því sönnuð og varða þau við tilgreind lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins á ákærði nokkurn sakaferil að baki. Ákærða til málsbóta má hins vegar telja að hann gekkst án undandráttar við brotum sínum fyrir dómi. Samkvæmt þessu og að brotum ákærða virtum þykir refsing hans hæfilega ákveðin 40.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, G-kk-nf P-kk-nf I-kk-nf, greiði 40.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-6/2008

Mál þetta, sem dómtekið var 6. febrúar sl., höfðaði lögreglustjórinn á Vestfjörðum 21. janúar 2008 á hendur ákærða, A-kk-þgf S-x-x, kt. ...., til heimilis að Drafnargötu 14, Flateyri;

„fyrir eftirtalin auðgunarbrot framin þann 7. nóvember 2007:

1.

Fyrir fjársvik, með því að hafa á bensínstöð Skeljungs í Bolungarvík, tekið út 61,897 lítra af eldsneyti að andvirði 8.100 krónur og í heimildarleysi greitt með því að framvísa viðskiptakorti Eimskip/Flytjanda, kt. ....., sem ákærði fann á bifreiðaplani á Skeiði, Ísafirði.

2.

Fyrir þjófnað, með því að hafa í tvö skipti stolið eldsneyti, samtals að andvirði 24.022 krónur, með því að misnota sér viðskiptakort Einskip/Flytjanda í viðskiptum í sjálfsala Skeljungs við Eyrarskála á Ísafirði.

Telst háttsemi skv. 1. tölulið ákæru varða við 248. gr. almennra hegningalaga en háttsemi skv. 2. tölulið varða við 1. mgr. 244. gr. almennra hegningarlaga nr. 19/1940.

Þess er krafist það ákærði verði dæmdur til refsingar.“

I.

Ákærði kom fyrir dóm 6. febrúar sl. og viðurkenndi brot sín eins og þeim er lýst í ákæru. Játning ákærða er í samræmi við gögn málsins. Brot hans teljast því sönnuð og varða þau við tilgreind lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins hefur ákærða ekki áður verið gerð refsing. Ákærða til málsbóta má ennfremur telja að hann gekkst án undandráttar við brotum sínum og þá hefur hann bætt tjón það sem af brotunum leiddi. Að þessu virtu þykir refsing ákærða, með heimild í 1. mgr. 256. gr. almennra hegningarlaga nr. 19/1940, hæfilega ákveðin 45.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf S-x-x, greiði 45.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-210/2008

Mál þetta höfðaði sýslumaðurinn á Akranesi með ákæru 3. júní 2008 á hendur ákærða, J-kk-þgf Ó-kk-þgf B-kk-þgf, kt. ..., Lerkilund 1 á Akranesi. Málið var dómtekið 29. ágúst sama ár.

Í ákæruskjali segir að málið sé höfðað gegn ákærða fyrir fíkniefnalagabrot, en ákærða er gefið að sök „að hafa föstudaginn 14. mars 2008, haft í fórum sínum 50 töflur sem innihéldu MDMA í bifreiðinni KM-979 á Sementsbryggjunni og Faxabraut á móts við Sementsverksmiðjuna er lögregla stöðvaði aksturinn. Lögreglan fann efnin við leit á ákærða á lögreglustöðinni á Akranesi og lagði hald á þau.

Brot ákærða þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

Þess er krafist að ákærði verði dæmdur til refsingar. Þess er jafnfram krafist að ofangreindar 50 töflur sem innihalda MDMA verði gerðar upptækar með dómi samkvæmt 6. mgr. 5. gr. laga nr. 65/1974, sbr. lög nr. 68/2001 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála nr. 19/1991. Samkvæmt þessu verður ákærði sakfelldur fyrir brotið, sem réttilega er fært til refsiákvæða í ákæru.

Samkvæmt sakavottorði hlaut hann dóm 25. mars 2008 fyrir brot gegn umferðarlögum. Brot ákærða nú er var framið fyrir uppkvaðningu þess dóms og verður honum því gerður hegningarauki, sbr. 78. gr. almennra hegningarlaga.

Refsing ákærða þykir að broti hans virtu hæfilega ákveðin 2 mánaða fangelsi en rétt þykir að fresta fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga, nr. 19/1940, sbr. lög nr. 22/1955.

Þá verður fallist á kröfu ákæruvaldsins um upptöku á haldlögðum fíkniefnum, svo sem nánar greinir í dómsorði.

Engan kostnað leiddi að rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, J-kk-nf Ó-kk-nf B-kk-nf, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði sæti upptöku á 50 töflum af MDMA sem lögregla lagði hald á við rannsókn málsins.

B-kk-nf B-kk-nf
S-236/2008

Mál þetta höfðaði lögreglustjórinn á Snæfellsnesi með ákæru 22. júlí 2008 á hendur ákærðu, A-kk-þgf I-kk-þgf I-kk-þgf, kt. ..., Dalhúsum 9 í Reykjavík, og S-kk-þgf G-kk-þgf, kt. ..., Keflavíkurgötu 3 í Snæfellsbæ. Málið var dómtekið 10. september 2008.

Í ákæruskjali segir að málið sé höfðað gegn ákærðu fyrir vopnalagabrot og brot á lögum um vernd, friðun og veiðar á villtum fuglum og spendýrum, en ákærðu er gefið að sök:

„að hafa laugardaginn 16. febrúar 2008 verið að ólöglegum skotveiðum í landi Snæfellsbæjar án leyfis landeiganda. S-kk-nf stöðvaði bifreið sína MZ-826 á afleggjaranum að Rifsflugvelli, skammt sunnan Útnesvegar, en A-kk-nf I-kk-nf steig út úr bifreiðinni og skaut þaðan stokkönd á nálægri tjörn tveimur skotum.

Telst þetta varða við 2. mgr. 8. gr., sbr. 21. gr. laga um vernd, friðun og veiðar á villtum fuglum og villtum spendýrum nr. 64/1994 og 17. gr. reglugerðar um fuglaveiðar og nýtingu hlunninda af villtum fuglum nr. 456/1994 og 4. og 5. mgr. 21. gr., sbr. 36. gr. vopnalaga, nr. 16/1998, en til vara hvað S-kk-þf varðar við öll framangreind ákvæði, sbr. 22. gr. almennra hegningarlaga.

Þess er krafist að ákærðu verði dæmdir til refsingar og að haldlögð önd verði gerð upptæk til ríkissjóðs skv. 4. mgr. 21. laga um vernd, friðun og veiðar á villtum fuglum og villtum spendýrum.“

Málinu var lokið að því er varðar ákærða S-kk-þf með viðurlagaákvörðun 10. september 2008. Ákærði A-kk-nf sótti hins vegar ekki þing þegar málið var þingfest þótt honum hefði verið birt fyrirkall 4. sama mánaðar. Að því er hann varðar var málið dómtekið með vísan til 126. gr. laga um meðferð opinberra mála, nr. 19/1991. Með vísan til þeirrar lagagreinar þykir mega jafna útivist ákærða A-kk-ef til játningar hans, enda fer sú niðurstaða ekki í bága við gögn málsins. Brot ákærða A-kk-ef telst því sannað og varðar við þau lagaákvæði sem í ákæru greinir.

Refsing ákærða A-kk-ef, sem er með hreint sakavottorð, þykir hæfilega ákveðin 20.000 króna sekt til ríkissjóðs og komi tveggja daga fangelsi í stað sektarinnar verði hún ekki greidd innan fjögurra vikna frá birtingu dómsins.

Með vísan til 4. mgr. 21. gr. laga nr. 64/1994 er fallist á upptökukröfu ákæruvaldsins, svo sem nánar greinir í dómsorði.

Engan sakarkostnað leiddi af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, A-kk-nf I-kk-nf I-kk-nf, greiði 20.000 króna sekt til ríkissjóðs og komi tveggja daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði sætti upptöku á önd sem lögregla lagði hald á við rannsókn málsins.

B-kk-nf B-kk-nf
S-247/2008

Mál þetta höfðaði sýslumaðurinn á Akranesi með ákæru 11. ágúst 2008 á hendur ákærðu, V-kk-þgf F-kk-þgf V-kk-þgf, kt. ..., Suðurgötu 107, Akranesi og S-kk-þgf M-kk-þgf S-kk-þgf, kt. ..., Vitateigi 1, Akranesi. Málið var dómtekið 29. ágúst 2008.

Í ákæruskjali segir að málið sé höfðað gegn ákærðu fyrir líkamsárás á Akranesi „með því að hafa, aðfaranótt sunnudagsins 25. maí 2008, í félagi, ráðist að S-kk-þgf B-kk-þgf S-kk-þgf, kt. ..., fyrir utan söluskálann Skútan við Þjóðbraut þannig að ákærði, V-kk-nf F-kk-nf sló S-kk-þf B-kk-þf með krepptum hnefa í andlitið sem við það féll til jarðar og síðan settu báðir ákærðu hnén í hann og héldu honum þar með föstum uns þeir slepptu honum allt með þeim afleiðingum að S-kk-nf B-kk-nf hlaut blóðnasir, bólgið nef, bólgu og tvö lítil sár á efri vör og hrufl á vinstra hné.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærðu verði dæmdir til refsingar.“

Ákærði V-kk-nf F-kk-nf hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Einnig hefur ákærði S-kk-nf M-kk-nf játað afdráttarlaust að hafa framið það brot sem honum er gefið að sök og er játning hans í samræmi við gögn málsins. Eru því efni til að leggja dóm á málið samkvæmt 125. gr. laga um meðferð opinberra mála, nr. 19/1991. Samkvæmt þessu verða ákærðu báðir sakfelldir fyrir brotið, sem réttilega er fært til refsiákvæða í ákæru.

Hvorugur ákærða hefur brot á sakaskrá sem áhrif hafa við ákvörðun refsingar.

Refsing ákærða V-kk-ef F-kk-ef þykir að broti hans virtu hæfilega ákveðin 100.000 króna sekt og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Refsing ákærða S-kk-ef M-kk-ef þykir með hliðsjón af broti hans hæfilega ákveðin 50.000 króna sekt og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Samkvæmt 1. mgr. 165. gr. laga nr. 19/1991 verða ákærðu V-kk-nf F-kk-nf og S-kk-nf M-kk-nf dæmdir óskipt til að greiða sakarkostnað samkvæmt yfirliti lögreglu um sakarkostnað.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, V-kk-nf F-kk-nf V-kk-nf, greiði 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði, S-kk-nf M-kk-nf S-kk-nf, greiði 50.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærðu greiði óskipt 23.000 krónur í sakarkostnað.

B-kk-nf B-kk-nf
S-303/2008

Mál þetta höfðaði sýslumaðurinn á Akranesi með ákæru 30. september 2008 á hendur ákærða, S-kk-þgf Þ-kk-þgf S-kk-þgf, kt. ..., Langholtsvegi 89 í Reykjavík. Málið var dómtekið 29. október sama ár.

Í ákæruskjali segir að málið sé höfðað gegn ákærða fyrir „fíkniefnalagabrot í Hvalfjarðarsveit, með því að hafa, sunnudaginn 3. ágúst 2008, um kl. 9:30 haft í sínum vörslum 0,32 g af hassi, 0,15 g af marihuana og samtals 10,21 g af amfetamíni í bifreiðinni IV-779 á Akrafjallsvegi á móts við Æðarodda er lögreglan hafði afskipti af honum en lögreglan fann efnin við leit á ákærða á vettvangi og í bifreiðinni við lögreglustöðina á Akranesi og lagði hald á þau.

Brot ákærða þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

Þess er krafist að ákærði verði dæmdur til refsingar. Þess er jafnframt krafist að ofangreind 0,32 g af hassi, 0,15 g af marihuana og 10,21 g af amfetamíni verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Fyrirkall í máli þessu var birt fyrir ákærða 24. október 2008. Við þingfestingu málsins 29. sama mánaðar sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga um meðferð opinberra mála, nr. 19/1991.

Með vísan til áðurgreindrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og varðar það við tilgreind lagaákvæði í ákæru.

Ákærði á að baki langan sakaferil sem nær allt aftur til ársins 1971. Hefur ákærði hlotið 26 dóma, auk þess sem hann hefur tvívegist gengist undir viðurlög með lögreglustjórasátt viðurlagaákvörðun fyrir dómi. Mál þessi eru vegna brot gegn almennum hegningarlögum, umferðarlögum, áfengislögum og lögum um ávana- og fíkniefni.

Refsing ákærða þykir hæfilega ákveðin 150.000 króna sekt til ríkissjóðs og komi tólf daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, S-kk-nf Þ-kk-nf S-kk-nf, greiði 150.000 króna sekt til ríkissjóðs og komi tólf daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði sæti upptöku á 0,32 g af hassi, 0,15 g af marihuana og 10,21 g af amfetamíni.

B-kk-nf B-kk-nf
S-361/2008

Mál þetta höfðaði sýslumaðurinn á Akranesi með ákæru 24. október 2008 á hendur ákærða, S-kk-þgf J-kk-þgf, kt. ..., Garðabraut 2a á Akranesi. Málið var dómtekið 9. desember sama ár.

Í ákæruskjali segir að málið sé höfðað gegn ákærða fyrir líkamsárás á Akranesi, með því „að hafa aðfaranótt sunnudagsins 21. september 2008, ráðist á G-kk-þf L-kk-þf K-kk-þf, kt. ..., fyrir utan veitingastaðinn Café Mörk, Skólabraut 14, og slegið hann hnefahöggi í gagnauga hægra megin með þeim afleiðingum að G-kk-nf hlaut punktblæðingu í hægra auga og eymsli yfir gagnauga.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Ákærði tók þó fram að tildrög málsins hefðu verið ýfingar milli hans og brotaþola og hefur sú frásögn hans ekki verið vefengd af hálfu ákæruvaldsins. Í samræmi við þetta eru efni til að leggja dóm á málið samkvæmt 125. gr. laga um meðferð opinberra mála nr. 19/1991. Samkvæmt þessu verður ákærði sakfelldur fyrir brotið, sem réttilega er fært til refsiákvæða í ákæru.

Samkvæmt sakavottorði hlaut ákærði dóm árið 1999 fyrir brot gegn 1. mgr. 217. gr. almennra hegningarlaga. Var refsing ákveðin 30 daga fangelsi skilorðsbundið í tvö ár. Ákærði hélt það skilorð. Næst hlaut ákærði dóm árið 2002 fyrir sams konar brot og var refsing ákveðin fangelsi í 45 daga skilorðsbundið í þrjú ár. Ákærði hélt einnig það skilorð. Þá gekkst ákærði undir sektargreiðslu með lögreglustjórasátt árið 2006 fyrir brot gegn lögum um ávana- og fíkniefnispannar og hlaut dóm 13. júní 2008 fyrir brot gegn umferðarlögum.

Af hálfu ákæruvaldsins hefur verið fallist á þá skýringu ákærða að aðdragandi brotsins hafi verið ýfingar milli hans og brotaþola. Að því gættu og með hliðsjón af sakaferli ákærða þykir refsing hans hæfilega ákveðin 60 daga fangelsi. Eftir atvikum þykir þó rétt að frestað fullnustu refsingarinnar og falli hún niður að liðnum þremur árum frá uppsögu dómsins haldi ákærði almennt skilorð 57. gr. almennra hegningarlaga.

Samkvæmt 1. mgr. 165. gr. laga nr. 19/1991 verður ákærði loks dæmdur til greiðslu sakarkostnaðar eftir yfirliti lögreglu um sakarkostnað, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, S-kk-nf J-kk-nf, sæti 60 daga fangelsi, en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldið ákærði almennt skilorð 57. gr. almennra hegningarlaga.

Ákærði greiði 23.000 krónur í sakarkostnað.

B-kk-nf B-kk-nf
S-362/2008

Mál þetta höfðaði sýslumaðurinn á Akranesi með ákæru 24. október 2008 á hendur ákærða, J-kk-þgf V-kk-þgf P-kk-þgf, kt. ..., Vesturgötu 93 á Akranesi. Málið var dómtekið 9. desember sama ár.

Í ákæruskjali segir að málið sé höfðað gegn ákærða „fyrir eignaspjöll, með því að hafa, að kvöldi mánudagsins 11. ágúst 2008, á bifreiðastæðinu við Bónus, Smiðjuvöllum, Akranesi, valdið skemmdum á bifreiðinni AI-978, eign S-kvk-ef A-kvk-ef S-kvk-ef, kt. ..., með því að sparka í hægri hlið bifreiðarinnar þannig að hún dældaðist.“ Er þetta talið varða við 1. mgr. 257. gr. almennra hegningarlaga, með síðari breytingum. Í ákæru er þess krafist að ákærði verði dæmdur til refsingar. Jafnframt er tekin upp í ákæru skaðabótakrafa S-kvk-ef á hendur ákærða, en hún krefst þess að ákærða verði gert að greiða sér 355.871 krónu auk vaxta samkvæmt 8. gr. laga um vexti og verðtryggingu, nr. 38/2001, frá 11. ágúst 2008 til 23. október sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði hefur fyrir dómi skýlaust játað að hafa framið það brot sem honum er gefið að sök og er játning hans studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála, nr. 19/1991. Samkvæmt þessu verður ákærði sakfelldur fyrir brotið, sem réttilega eru fært til refsiákvæða í ákæru.

Í málinu liggur fyrir að til ágreinings kom með ákærða og S-kvk-þgf í umrætt sinn sem lyktaði með því að ákærði sparkaði í bifreiðina. Ákærði og S-kvk-nf voru í sambúð og eiga saman barnunga dóttur.

Að virtu broti ákærða og með hliðsjón af því að hann er með hreint sakavottorð þykir rétt samkvæmt heimild í 57. gr. almennra hegningarlaga að fresta ákvörðun refsingar og falli hún niður að liðnum tveimur árum frá uppsögu dómsins haldi ákærði almennt skilorð 3. mgr. sömu greinar.

Brotaþoli sundurliðar skaðabótakröfu sína þannig:

Tjón á bifreiðinni AI-978 kr. 193.621

Miskabætur kr. 100.000

Málskostnaður lögmanns kr. 50.000

Virðisaukaskattur á málskostnað kr. 12.250

Samtals kr. 355.871

Ákærði játar bótaskyldu vegna eignaspjalla en andmælir fjárhæð bótakröfu. Þá mótmælir ákærði miskabótakröfu. Ekki þykir unnt að leggja dóm á kröfuna án málflutnings og verður kröfunni því vísað frá dómi, sbr. 5. mgr. 172. gr. laga um meðferð opinberra mála, nr. 19/1991.

Engan sakarkostnað leiddi af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákvörðun refsingar ákærða, J-kk-ef V-kk-ef P-kk-ef, er frestað og falli hún niður að liðnum tveimur árum frá uppsögu dómsins haldið ákærði almennt skilorð 57. gr. almennra hegningarlaga.

Skaðabótakröfu brotþola, S-kvk-ef A-kvk-ef S-kvk-ef, er vísað frá dómi.

B-kk-nf B-kk-nf
S-423/2007

Mál þetta höfðaði lögreglustjórinn á Snæfellsnesi með ákæru 27. nóvember 2007 á hendur ákærða, P-x-x J-x-x, kt. ..., Borgarbraut 3 í Grundarfjarðarbæ. Málið var dómtekið 12. desember sama ár.

Í ákæruskjali segir að málið sé höfðað gegn ákærða fyrir brot á lögum um atvinnuréttindi vélstjórnarmanna á íslenskum skipum og lögum um lögskráningu sjómanna, en ákærða er gefið að sök sem skipstjóra á fiskibátnum Valda SH-94/1927 „að hafa sunnudaginn 2. september 2007, farið til krabbaveiða á Breiðafirði án þess að í áhöfn væri vélgæslumaður og án þess að hásetarnir tveir hefðu verið lögskráðir og forverar þeirra afskráir.

Telst þetta varða við 2. gr., sbr. 14. gr. laga nr. 113/1984 um atvinnuréttindi vélfræðinga, vélstjóra og vélavarða á íslenskum skipum, sbr. og 3. mgr. bráðabirgðaákvæðis, sbr. 15. gr. laga nr. 76/2001, um áhafnir íslenskra farþegaskipa og flutningaskipa og 2., 4. og 5., sbr. 17. gr. laga um lögskráningu sjómanna nr. 43/1987.

Þess er krafist að ákærði verði dæmdur til refsingar.“

Fyrirkall í máli þessu var gefið út 3. desember 2007 og birt fyrir ákærða 4. sama mánaðar. Við þingfestingu málsins 12. desember sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Með vísan til áðurgreindrar lagagreinar þykir mega jafna útivist ákærða til játningar hans enda fer sú niðurstaða ekki í bága við gögn málsins. Brot ákærða telst því sannað og varðar það við tilgreind lagaákvæði í ákæru.

Samkvæmt sakavottorði ákærða hefur hann ekki fyrr gerst sekur um refsiverða háttsemi.

Refsing ákærða þykir að broti hans virtu hæfilega ákveðin 50.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Enginn sakarkostnaður hlaust af meðferð málsins.

B-kk-nf B-kk-nf, héraðsdómari, kveður upp dóm þennan, en uppsaga dómsins hefur dregist lítillega vegna starfsanna dómarans.

DÓMSORÐ:

Ákærði, P-x-x J-x-x, greiði 50.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf